14. lokakuuta
Tapahtumia

1066 – Hastingsin taistelu: Englannissa Senlac Hillissä, 11 km Hastingsista, Vilhelm Valloittajan normannimiehitysjoukot voittivat Englannin kuninkaan Harald Godwininpojan armeijan.
1322 – Skotlannin Robert Bruce voitti Englannin kuningas Edvard II:n Old Bylandin taistelussa, mikä pakotti Edwardin hyväksymään Skotlannin itsenäisyyden.
1586 – Skotlannin kuningatar Maria Stuart joutui oikeuteen salaliitosta Englannin kuningatar Elisabet I:tä vastaan.
1758 – Seitsemänvuotinen sota: Fredrik Suuri kärsi harvinaisen tappion Hochkirchin taistelussa.
1774 – Amerikan vallankumous: Ensimmäinen mannermaakongressi tuomitsi Britannian parlamentin sietämättömät lait ja vaatii Britannialta myönnytyksiä.
1791 – Belfastissa, Irlannissa perustettiin vallankumouksellinen Society of United Irishmen, joka johti Irlannin kapinaan vuonna 1798.
1805 – Kolmannen liittokunnan sota: Ranskalaisjoukot kukistivat Itävallan yrityksen paeta saartoa Ulmin kohdalla.
1856 – Ensimmäinen Puijon torni rakennettiin.
1902 – Nikolai Rimski-Korsakovin oopperan Servilia ensiesitys Pietarissa.
1915 – Bulgaria julisti sodan Serbialle.
1920 – Tarton rauha solmittiin Suomen ja Neuvosto-Venäjän välillä.
1926 – A. A. Milnen lastenkirja ”Nalle Puh” (Winnie-the-Pooh) julkaistiin.
1930 – Presidentti K. J. Ståhlberg ja rouva Ester Ståhlberg siepattiin läheltä kotiaan Helsingin Kulosaaresta ja kyyditettiin Joensuuhun.
1939 – Suomen valtuuskunta esitti vastaehdotuksensa, jonka Moskova hylkäsi.
1939 – Suomen hallitus määräsi täydellisen liikekannallepanon, YH:n eli ylimääräiset harjoitukset.
1939 – Saksalainen sukellusvene U-47 kapteeninaan Günther Prien tunkeutui brittien tukikohtaan Scapa Flow'hun ja torpedoi taistelulaiva HMS Royal Oakin.
1943 – Suomessa vieraillut saksalainen kenraali Alfred Jodl vaati Suomea taistelemaan Saksan rinnalla sodan loppuun saakka.
1944 – Toinen maailmansota: Hitlerin syrjäyttämiseen tähdänneeseen salaliittoon osallistunut sotamarsalkka Erwin Rommel sai valita joko julkisen petosoikeudenkäynnin ja varman kuoleman teloitusryhmän edessä tai kunniallisen itsemurhan. Hän valitsi jälkimmäisen.
1944 – Toinen maailmansota: englantilaiset miehittivät Ateenan.
1944 – Valvontakomission brittiläiset jäsenet saapuivat Helsinkiin.
1946 – Liittoutuneet hyväksyivät Pariisin rauhansopimuksen luonnoksen. Muun muassa Suomen rauhansopimukseen esittämiä lievennyksiä ei hyväksytty. Sopimuksen allekirjoitus lykkääntyi vuoden 1947 puolelle.
1947 – Ilmailu: Chuck Yeager ylitti Bell X-1 -lentokoneella äänennopeuden vaakalennossa ensimmäisenä ihmisenä maailmassa.
1953 – Qibyan verilöyly Jordanian hallitsemalla Länsirannalla.
1957 – Jugoslavia tunnusti Saksan demokraattisen tasavallan. Saksan liittotasavalta katkaisi diplomaattisuhteensa Jugoslaviaan 19. lokakuuta.
1957 – Marita Lindahl valittiin Lontoossa Miss Maailmaksi.
1959 – Neuvostoliitto kutsui kotiin Kiinan-suurlähettiläänsä Pavel Judinin.
1962 – Kuuban ohjuskriisi alkoi: U-2-lento paljasti Neuvostoliiton rakentavan ohjustukikohtaa Kuubaan. Koko maailma ajautui ydinsodan partaalle.
1964 – Leonid Brežnevistä tuli NKP:n pääsihteeri ja Neuvostoliiton johtaja; hän  syrjäytti Nikita Hruštšovin.
1964 – Yhdysvaltain kansalaisoikeusliikkeen johtajasta Martin Luther Kingistä tuli nuorin Nobelin rauhanpalkinnon saaja.
1967 – Oikeuskansleri Jaakko Enäjärvi totesi, että televisiossa joulukuussa 1966 esitetty Reino Paasilinnan ohjelma Vakuutusasia – sydämen asia oli sisällöltään Yleisradion toimilupaehtojen vastainen, mutta katsoi, ettei asia antanut aihetta jatkotoimiin. Vakuutusyhtiö Tarmo oli kannellut ohjelmasta, koska siinä oli väitetty asiakkaiden kohtelun Tarmossa olevan epäkohteliasta, jopa raakaa.
1968 – Vietnamin sota: Yhdysvaltain puolustusministeriö ilmoitti, että Yhdysvaltain armeija ja merijalkaväki lähettävät 24 000 sotilasta takaisin Vietnamiin pakolliselle toiselle palveluskaudelle.
1972 – SMP:n sisäinen kriisi kärjistyi, kun puolue-edustajisto erotti Heikki Kainulaisen ja Mauno Kurpan puolueesta.
1974 – Neuvostoliiton presidentti Nikolai Podgornyi saapui nelipäiväiselle viralliselle vierailulle Suomeen. Vierailun aikana sovittiin Suomen ja Neuvostoliiton välisen energiayhteistyön lisäämisestä.
1978 – Daniel arap Moista tuli Kenian presidentti.
1979 – Yhdysvaltain ensimmäiselle homoseksuaalien oikeuksien marssille osallistui Washingtonissa kymmeniätuhansia ihmisiä.
1981 – Varapresidentti Hosni Mubarak valittiin Egyptin presidentiksi viikko Anwar Sadatin salamurhan jälkeen.
1981 – Oikeuskansleri Risto Leskinen määräsi nostettavaksi syytteet Finnvalcon johtoa vastaan yhteistoimintalain rikkomisesta.
1989 – SKP (yhtenäisyys) -puolueen puheenjohtaja vaihtui. Eronneen Jouko Kajanojan tilalle valittiin Esko-Juhani Tennilä.
1992 – Valtion vakuusrahasto ja ostajapankit pilkkoivat SKOPin.
1992 – Venäjän presidentin Boris Jeltsinin julkistamista ja Puolalle luovuttamista asiakirjoista ilmeni, että Katynin joukkomurha Puolan itäosassa vuonna 1940 oli tehty Josif Stalinin ja Neuvostoliiton kommunistisen puolueen politbyroon toimeksiannosta. Neuvostoliitto oli kymmenien vuosien ajan vierittänyt syyn teosta Natsi-Saksan niskoille mutta myöntänyt syyllisyytensä siihen vuonna 1990.
1996 – Unixin kaltaisissa käyttöjärjestelmissä (kuten esimerkiksi Linuxissa) toimiva KDE-työpöytäympäristöprojekti aloitettiin Matthias Ettrichin aloitteesta.
1998 – Terrorismi: Eric Robert Rudolphia syytettiin kuudesta pommiräjähdyksestä mukaan lukien vuoden 1996 kesäolympialaisten Centennial Olympic Park -puistoalueen pommiräjähdys Atlantassa.
2007 – Maantiejuoksun maailmanmestaruuskilpailut Italian Udinessa.
2010 – Chilen kaivosonnettomuudessa loukkuun jääneiden kaivosmiesten nosto-operaatio saatiin päätökseen.
2010 – Iranin presidentti Mahmud Ahmadinežad saapui vierailulle Libanoniin. Vierailu herätti levottomuutta naapurimaassa Israelissa, jonka tuhoamista Ahmadinejad oli avoimesti vaatinut.
2012 – BASE-hyppääjä Felix Baumgartner hyppäsi stratosfääristä 39 kilometrin korkeudesta ja laskeutui onnistuneesti maahan 4 minuutin ja 21 sekunnin vapaapudotuksen jälkeen. Edellinen ennätyksen haltija oli Joseph Kittinger, joka hyppäsi 31,3 kilometrin korkeudesta vuonna 1960.
2018 – Suomen lokakuun korkein lämpötila + 20,9 astetta mitattiin Kruunupyyssä.